《以采菊东篱下悠然见南山为韵赋十首》
元代·方回

不谓予坦率，即谓予缪悠。
冷官尚难为，热官何可求。
寂寂雀罗门，无复车前驺。
但恐严光足，终胜张禹头。
客来且一觞，十觞未遽休。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。